Κάθε κοτόπουλο ήταν κάποτε ένα αυγό,
κάθε βελανιδιά ήταν ένας σπόρος,
κάθε βάτραχος, ένας γυρίνος
H μούχλα σε αυτό το παλιό κομμάτι ψωμί,
στο κάτω μέρος του ψυγείου σας,
πριν από λίγο καιρό, ήταν ένα μοναχικό κύτταρο.
Ακόμη και εσείς δεν ήσασταν τίποτα περισσότερο από μια λάμψη
στα μάτια των γονιών σας.
Όλοι οι οργανισμοί μοιράζονται
τον ίδιο βασικό στόχο:
να διαιωνίσουν την ύπαρξη τους.
Όλες οι μορφές ζωής που βρέθηκαν μέχρι σήμερα
επιβιώνουν χρησιμοποιώντας,
βασικά τους ίδιους κανόνες, υλικά και μηχανισμούς.
Φανταστείτε ένα εργοστάσιο γεμάτο ρομπότ.
Αυτά τα ρομπότ έχουν δύο αποστολές:
πρώτον, να διατηρούν τη λειτουργία του εργοστασίου,
και δεύτερον, όταν φτάσει η κατάλληλη στιγμή,
να κατασκευάσουν ένα εντελώς νέο εργοστάσιο.
Για να κάνουν αυτά τα πράγματα
χρειάζονται οδηγίες συναρμολόγησης,
πρώτες ύλες,
αρκετή ενέργεια,
ορισμένους κανόνες σχετικά με το πότε να λειτουργήσουν κανονικά,
πότε να λειτουργήσουν γρήγορα,
ή πότε να σταματήσουν.
και μερικά νομίσματα για συναλλαγές,
γιατί ακόμη και αυτά τα ρομπότ χρειάζεται να πληρωθούν.
Κάθε εργοστάσιο έχει ένα γραφείο υψηλής ασφάλειας, με διαγράμματα
για όλες τις πιθανές δομές του εργοστασίου
και ένα πλήρες σύνολο οδηγιών
για να φτιάχνουν όλους τους διαφορετικούς τύπους των ρομπότ
που ένα εργοστάσιο θα μπορούσε να έχει ποτέ ανάγκη.
Ειδικά ρομπότ φωτοτυπούν αυτές τις οδηγίες
και τις στέλνουν
για να κατασκευαστούν περισσότερα κομμάτια ρομπότ.
Οι συνάδελφοί τους συναρμολογούν αυτά τα κομμάτια
φτιάχνοντας περισσότερα ρομπότ,
τα οποία μεταφέρονται
στη σωστή θέση στο εργοστάσιο
και λαμβάνουν τα εργαλεία που χρειάζονται για να αρχίσουν να εργάζονται.
Κάθε ρομπότ αντλεί ενέργεια
από τον κεντρικό σταθμός παραγωγής ενέργειας,
ένα τεράστιο καμίνι που μπορεί να κάψει κανονικά καύσιμα,
καθώς επίσης και άχρηστα υλικά,
αν δεν υπάρχουν αρκετά κανονικά καύσιμα.
Ορισμένες περιοχές στο εργοστάσιο
έχουν σκληρότερες συνθήκες εργασίας,
έτσι, είναι αποκλεισμένες.
Αλλά τα ρομπότ εκεί μέσα μπορούν τουλάχιστον να επικοινωνούν
με το υπόλοιπο εργοστάσιο,
μέσω εξειδικευμένων πυλών
που είναι χτισμένες πάνω σε τοίχους.
Και όπως ίσως έχετε ανακαλύψει,
αυτό που περιγράφω εδώ
είναι ένα κύτταρο.
Το γραφείο υψηλής ασφαλείας είναι ο πυρήνας.
Αποθηκεύει τα διαγράμματα και τις οδηγίες
ως δεσοξυριβονουκλεϊκό οξύ ή DNA.
Οι φωτοτυπημένες οδηγίες είναι το RNA.
Τα ρομπότ είναι κυρίως πρωτεΐνες
που κατασκευάζονται από αμινοξέα
και συχνά χρησιμοποιούν ειδικά εργαλεία
τα οποία είναι οι βιταμίνες και τα ανόργανα στοιχεία
ή παράγωγα αυτών.
Τα τοιχώματα μεταξύ των περιοχών του εργοστασίου,
και γύρω από αυτό,
κατασκευάζονται κυρίως από λιπίδια,
επίσης γνωστά ως λίπη.
Στους περισσότερους οργανισμούς,
η κύρια πηγή καυσίμου είναι τα σάκχαρα,
αλλά αν δεν υπάρχουν,
τα λίπη και οι πρωτεΐνες μπορούν να διασπαστούν
και να καούν στον κλίβανο εξ' ίσου.
Οι πύλες είναι οι μεμβρανικές πρωτεΐνες
που επιτρέπουν σε συγκεκριμένα υλικά και πληροφορίες
να περάσουν μέσα από τους τοίχους, τη σωστή στιγμή.
Πολλές αλληλεπιδράσεις μεταξύ ρομπότ-πρωτεϊνών
απαιτούν κάποιο είδος ερεθίσματος,
σκεφτείτε το σαν το βασικό μισθό του ρομπότ.
Μερικές μικρές, αλλά ζωτικής σημασίας, μορφές του νομίσματος
μεταφέρονται μεταξύ των πρωτεϊνών
για να δώσουν αυτό το ερέθισμα.
Ηλεκτρόνια, πρωτόνια, οξυγόνο και φωσφορικές ομάδες.
είναι τα κυριοτέρα χημικά κέρματα
και κρατούνται σε μικρά μοριακά πορτοφόλια
ή μεγαλύτερες τσάντες για να τα κρατήσουν ασφαλή.
Αυτή είναι η βιοχημεία,
η μελέτη του πώς κάθε μέρος του εργοστασίου
αλληλεπιδρά για να διατηρηθεί η ζωή
απέναντι σε ακραίες προκλήσεις.
Ίσως υπάρχουν πάρα πολλά καύσιμα·
τότε το σώμα σας θα τα αποθηκεύσει ως γλυκογόνο ή λίπος.
Μπορεί να μην υπάρχουν αρκετά·
το σώμα σας θα χρησιμοποιήσει τα ενεργειακά του αποθέματα.
Αν προσβληθείτε από έναν ιό ή από κάποια βακτήρια·
το σώμα σας θα κινητοποιήσει το ανοσοποιητικό του σύστημα.
Ίσως αγγίξετε κάτι καυτό ή κοφτερό·
τα νεύρα σας θα σας προειδοποιήσουν να σταματήσετε.
Ίσως ήρθε η ώρα να δημιουργηθεί ένα νέο κύτταρο
ή ένας νέος άνθρωπος.
Απίστευτο, αλλά οι βελανιδιές, τα κοτόπουλα, τα βατράχια,
και, ναι, ακόμη και εσείς,
όλοι μοιραζόμαστε τα ίδια
βασικά ρομπότ και τον ίδιο σχεδιασμό του εργοστασίου,
και οι βιοχημικοί μπορούν να μάθουν πολλά
για όλα αυτά
ταυτόχρονα.